ลุ้น SET บวก ตามตปท. ขานรับเฟดขึ้นดบ. 0.50% ตามคาด
ลุ้น SET บวก ตามตปท. ตอบรับรายงานการประชุมเฟด ขึ้นดอกเบี้ย 0.5% ในการประชุม 2 ครั้งหน้า เป็นไปตามที่ตลาดคาดการณ์ และยังส่งสัญญาณชะลอการขึ้นดอกเบี้ยในข่วงปลายปี จึงส่งผลดีต่อสินทรัพย์เสี่ยง
ลุ้น SET บวก ตามตปท. ตอบรับรายงานการประชุมเฟด ขึ้นดอกเบี้ย 0.5% ในการประชุม 2 ครั้งหน้า เป็นไปตามที่ตลาดคาดการณ์ และยังส่งสัญญาณชะลอการขึ้นดอกเบี้ยในข่วงปลายปี จึงส่งผลดีต่อสินทรัพย์เสี่ยง
26 พ.ค. 2565

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้รีบาวด์ตามตลาดหุ้นอื่นในภูมิภาคเอเชีย หลังวานนี้ปรับตัวลงติดลบเนื่องจากนักลงทุนไม่มั่นใจรายงานการประชุมธนาคารกลางสหรัฐ (เฟด) โดยรายงานการประชุมเฟดเมื่อคืนนี้ ไม่ได้เซอร์ไพรส์ตลาด โดยเฟดจะขึ้นอัตราดอกเบี้ย 0.5% ในการประชุมเดือนมิ.ย.และเดือนก.ค. เพื่อสกัดเงินเฟ้อ ซึ่งเป็นไปตามที่ตลาดคาดการณ์ไว้
ขณะเดียวกันเฟดยังเปิดช่องที่จะชะลอการปรับขึ้นดอกเบี้ยในช่วงปลายปีนี้ รวมถึงเฟดจะทยอยลดขนาดงบดุล (QT) ในวงเงิน 4.75 หมื่นล้านดอลลาร์/เดือน โดยจะเริ่มตั้งแต่วันที่ 1 มิ.ย. ส่งผลให้สินทรัพย์เสี่ยงปรับตัวขึ้นทั้งหมด ให้แนวรับไว้ที่ 1,620 จุด และแนวต้าน 1,640 จุด